钦定古今图书集成/明伦汇编/官常典/第277卷 > 《辞行李赋》陈江总
## 钦定古今图书集成/明伦汇编/官常典/第277卷 > 《辞行李赋》陈江总

维大梁三十有六载，神功懋乎开辟。垂恩储祉，压子
代之盘盂；盛德形容，陋周年之弇石。月窟向风，日域
仰泽，要荒款塞，诸戎重译。𬨎轩巡履，声芳亥步；旌节
经过，事高禹迹。举皇华之尽美，驰玨玉之多事。或江
夏之无双，匹洛阳之才子。访羽仪于廊庙，旌秀异于
杞梓。引强学之三端，赏雕文于四始。顾偬侗于罕志，
奉朝章于信次。天凤举而张旃，济龙沙而通賮敏。异
季札之听歌誉，乘属国之衔使。怀苏子之扺掌，忆千
秋之画地。愿自励而饮冰，“揆无庸而按辔。嗟负恩之
无力，每若寘于藂棘。倏辞东平之乐善，再践承明而
游息。岂异千里之奔踶，宁辞一钱之不直。谅无期于
鸿渐，念有似于蝉翼。”荷德泽之霈然，鉴丹愚之匪饰。
惭借誉于瑟柱，免长徭于䓗极。聊暇日以须臾，每长
吟以郁纡。异金石之能固，若草木之分区。进学惭于
枝叶，绵力谢于康衢。构伯休之蓬户，狎仲宪之桑枢。
徒悦水而非智，庶因谷以为愚。耻矫名于周客，宁滥
响于齐竽。奉栖迟以偃仰，愿太素之不污。